Svetovno prvenstvo v smučarskih poletih 2004
Svetovno prvenstvo v smučarskih poletih 2004 je bilo osemnajsto Svetovno prvenstvo v smučarskih poletih, ki je potekalo med 19. in 22. februarjem 2004 na Letalnici bratov Gorišek v Planici, Slovenija. Zlato medaljo je osvojil Roar Ljøkelsøy, srebrno Janne Ahonen, bronasto pa Tami Kiuru. Ob posamični tekmi je prvič potekala tudi ekipna, na kateri je zlato medaljo osvojila Norveška, srebrno Finska, bronasto pa Avstrija.